बोले- यह मेरे करियर का अंतिम फेज है; इसका लुत्फ उठाना जरूरी
CSK Captain MS Dhoni Retirement News Update; चेन्नई सुपरकिंग्स (CSK) के कप्तान एमएस धोनी ने सनराइजर्स हैदराबाद (SRH) के खिलाफ मैच के बाद इंडियन प्रीमियर लीग (IPL) से संन्यास का संकेत दिया है। ऐसी अटकलें हैं कि धोनी का मौजूदा सीजन आखिरी है।
चेन्नई सुपरकिंग्स (CSK) के कप्तान एमएस धोनी ने इंडियन प्रीमियर लीग (IPL) से संन्यास के संकेत दिए हैं। ऐसी अटकलें हैं कि धोनी का मौजूदा सीजन आखिरी है। IPL 2023 के बाद उनके संन्यास की घोषणा करने की उम्मीद है। सनराइजर्स हैदराबाद (SRH) के खिलाफ मैच में जीत के बाद धोनी ने खुद स्वीकार किया कि वह अपने करियर के अंतिम फेज का आनंद लेना चाहते हैं।
चेपॉक स्टेडियम में हैदराबाद के खिलाफ शानदार जीत दर्ज करने के बाद धोनी ने कहा, चाहे मैं जितना भी लंबा खेलूं, लेकिन यह मेरे करियर का अंतिम फेज है। इसका लुत्फ उठाना जरूरी है। दो साल बाद प्रशंसकों को यहां आकर देखने का मौका मिला है। यहां आकर अच्छा लग रहा है। दर्शकों ने हमें बहुत प्यार और स्नेह दिया है। उन्होंने हमेशा मुझे बहुत सपोर्ट किया है।
चेन्नई ने धोनी की कप्तानी में चार IPL ट्रॉफी जीती
एमएस धोनी 41 साल के हैं और 240 आईपीएल मैचों का हिस्सा रहे हैं। चेन्नई ने धोनी की कप्तानी में चार IPL ट्रॉफी जीती है। उन्होंने छह मैचों की चार पारियों में 59 रन बनाए हैं। इस दौरान धोनी का औसत 59 और स्ट्राइक रेट 210.71 का रहा है। उन्होंने दो चौके और छह छक्के लगाए हैं।
उन्होंने मुझे बेस्ट कैच का अवार्ड नहीं दिया- धोनी 
धोनी ने विकेट के पीछे एक शानदार कैच लिया। धोनी को इस बात की उम्मीद थी कि मैच में बेस्ट कैच का अवार्ड उन्हें मिलेगा, लेकिन ऐसा नहीं हुआ। धोनी ने मैच के बाद मजाक-मजाक में कहा, उन्होंने मुझे बेस्ट कैच का अवार्ड नहीं दिया। मुझे लगा कि यह एक शानदार कैच है। मुझे एक बहुत समय पहले का मुकाबला याद है। बहुत समय पहले जब राहुल द्रविड़ कीपिंग करते थे, उन्होंने भी एक ऐसा ही कैच लिया था। आप अपने कौशल से इस तरह का कैच नहीं ले सकते। आपको डटे रहना पड़ता है।
मैच के बाद हैदराबाद के युवा खिलाड़ियों से मिले धोनी 
मैच के बाद धोनी हैदरबाद के युवा खिलाड़ियों से मुलाकात कर उन्हें ‘गुरु’ मंत्र दिए। धोनी हमेशा युवा खिलाड़ियों से चर्चा करते हैं। हैदराबाद के खिलाफ मैच जीतने के बाद भी ऐसा ही देखा गया। जब हैदराबाद के युवा खिलाड़ियों ने उन्हें घेर लिया। इनमें तेज गेंदबाज उमरान मलिक, आकाश त्यागी जैसे खिलाड़ी शामिल रहे। इनसे धोनी ने काफी देर तक बात की। IPL के आधिकारिक टि्वटर हैंडल ने खिलाड़ियों की धोनी से मुलाकात का वीडियो पोस्ट किया है।
स्पोर्ट्स से जुड़ी अन्य खबरें भी पढ़ें...
चेन्नई-अहमदाबाद में होंगे IPL-16 के प्लेऑफ मुकाबले:23 मई को पहला, 26 को दूसरा क्वालिफायर; नरेंद्र मोदी स्टेडियम में ही होगा फाइनल
इंडियन प्रीमियर लीग (IPL) के 16वें सीजन के प्लेऑफ मुकाबलों की तारीख और वेन्यू तय हो गए हैं। IPL ने अपनी ऑफिशियल वेबसाइट पर इस बात की जानकारी दी। चेन्नई और अहमदाबाद में क्वालिफायर, एलिमिनेटर और फाइनल मिलाकर कुल 4 मैच होंगे। दोनों शहरों को 2-2 मैच दिए गए हैं। पूरी खबर पढ़ने के लिए यहां क्लिक करें।​​​​​​
IPL में 143 मैचों से सुपर ओवर का इंतजार:साल 2009 में पहली बार खेला गया; अब तक कुल 14 बार हुआ, 2020 में सबसे ज्यादा
सुपर ओवर...क्रिकेट मैच के रोमांच की चरम सीमा। इसका उपयोग तब होता है जब टी-20 मैच बराबरी पर समाप्त हुआ हो। इंडियन प्रीमियर लीग (IPL) में पिछले 143 मैचों से सुपर ओवर नहीं खेला गया। आखिरी सुपर ओवर 25 अप्रैल 2021 को 14वें सीजन के 20वें मैच में देखने को मिला था। तब सनराइजर्स हैदराबाद (SRH) के खिलाफ दिल्ली कैपिटल्स (DC) ने यह मैच जीता था। पूरी खबर पढ़ने के लिए यहां क्लिक करें।